CELEX: 32007D0017
Language: sl
Date: 2006-12-22 00:00:00
Title: Odločba Komisije z dne 22. decembra 2006 o odobritvi načrtov za odobritev obratov za trgovanje s perutnino in valilnimi jajci znotraj Skupnosti v skladu z Direktivo Sveta 90/539/EGS (notificirano pod dokumentarno številko C(2006) 6842)   (Besedilo velja za EGP)

12.1.2007   
            
            
               SL
            
            
               Uradni list Evropske unije
            
            
               L 7/33
            
         
      ODLOČBA KOMISIJE
   
   z dne 22. decembra 2006
   o odobritvi načrtov za odobritev obratov za trgovanje s perutnino in valilnimi jajci znotraj Skupnosti v skladu z Direktivo Sveta 90/539/EGS
   (notificirano pod dokumentarno številko C(2006) 6842)
   (Besedilo velja za EGP)
   (2007/17/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Bolgarije in Romunije ter zlasti člena 4(3) Pogodbe,
   ob upoštevanju Akta o pristopu Bolgarije in Romunije ter zlasti člena 56 Akta,
   ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (1) in zlasti člena 3(2) in (3) Direktive,
   ob upoštevanju naslednjega:
   
               (1)
            
            
               Direktiva 90/539/EGS določa pogoje zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav. Komisija v skladu z navedeno direktivo odobri načrte držav članic za odobritev obratov za trgovanje s perutnino in valilnimi jajci znotraj Skupnosti.
            
         
               (2)
            
            
               Odločba 2004/835/ES z dne 3. decembra 2004 o odobritvi načrtov za odobritev obratov za trgovanje s perutnino in valilnimi jajci znotraj Skupnosti (2) je navedene načrte odobrila za sedanje države članice, razen za Luksemburg. V Prilogi k navedeni odločbi je seznam držav članic, katerih načrti so bili odobreni.
            
         
               (3)
            
            
               Bolgarija in Romunija bosta k Skupnosti pristopili 1. januarja 2007. Zato sta Komisiji v odobritev predložili svoje načrte za odobritev obratov za trgovanje s perutnino in valilnimi jajci znotraj Skupnosti.
            
         
               (4)
            
            
               Načrti, ki sta jih Bolgarija in Romunija predložili in spremenili v skladu s predlogi, danimi med ocenjevanjem teh načrtov, izpolnjujejo merila iz Direktive 90/539/EGS in ob učinkovitem izvajanju omogočajo doseganje zaželenih ciljev navedene direktive, zato jih je treba odobriti.
            
         
               (5)
            
            
               Zaradi jasnosti zakonodaje Skupnosti je treba Odločbo 2004/835/ES razveljaviti in jo nadomestiti s to odločbo.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Načrt za odobritev obratov za trgovanje s perutnino in valilnimi jajci znotraj Skupnosti, ki ga je Bolgarija predložila Komisiji 9. oktobra 2006, se odobri.
   Člen 2
   Načrt za odobritev obratov za trgovanje s perutnino in valilnimi jajci znotraj Skupnosti, ki ga je Romunija predložila Komisiji 5. oktobra 2006, se odobri.
   Člen 3
   V Prilogi je seznam držav članic, katerih načrti za odobritev obratov za trgovanje s perutnino in valilnimi jajci znotraj Skupnosti so bili odobreni.
   Člen 4
   Odločba 2004/835/ES se razveljavi.
   Člen 5
   Ta odločba se uporablja pod pogojem in z dnem začetka veljavnosti Pogodbe o pristopu Bolgarije in Romunije.
   Člen 6
   Ta odločba je naslovljena na države članice.
   
      V Bruslju, 22. decembra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 303, 31.10.1990, str. 6. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 360, 7.12.2004, str. 28.
   
      PRILOGA
      
         
            „PRILOGA
            Seznam držav članic, navedenih v členu 3
            
                        Koda
                     
                     
                        Država članica
                     
                  
                        AT
                     
                     
                        Avstrija
                     
                  
                        BE
                     
                     
                        Belgija
                     
                  
                        BG
                     
                     
                        Bolgarija
                     
                  
                        CY
                     
                     
                        Ciper
                     
                  
                        CZ
                     
                     
                        Češka
                     
                  
                        DE
                     
                     
                        Nemčija
                     
                  
                        DK
                     
                     
                        Danska
                     
                  
                        EE
                     
                     
                        Estonija
                     
                  
                        EL
                     
                     
                        Grčija
                     
                  
                        ES
                     
                     
                        Španija
                     
                  
                        FI
                     
                     
                        Finska
                     
                  
                        FR
                     
                     
                        Francija
                     
                  
                        HU
                     
                     
                        Madžarska
                     
                  
                        IE
                     
                     
                        Irska
                     
                  
                        IT
                     
                     
                        Italija
                     
                  
                        LV
                     
                     
                        Latvija
                     
                  
                        LT
                     
                     
                        Litva
                     
                  
                        MT
                     
                     
                        Malta
                     
                  
                        NL
                     
                     
                        Nizozemska
                     
                  
                        PL
                     
                     
                        Poljska
                     
                  
                        PT
                     
                     
                        Portugalska
                     
                  
                        RO
                     
                     
                        Romunija
                     
                  
                        SE
                     
                     
                        Švedska
                     
                  
                        SI
                     
                     
                        Slovenija
                     
                  
                        SK
                     
                     
                        Slovaška
                     
                  
                        UK
                     
                     
                        Združeno kraljestvo“